CELEX: 62010TN0435
Language: mt
Date: 2010-09-17 00:00:00
Title: Kawża T-435/10: Rikors ippreżentat fis- 17 ta’ Settembru 2010 — IEM ERGA — EREVNES MELETES PERIVALLONTOS & CHOROTAXIAS A.E. vs Il-Kummissjoni Ewropea

18.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 346/43
            
         Rikors ippreżentat fis-17 ta’ Settembru 2010 — IEM ERGA — EREVNES MELETES PERIVALLONTOS & CHOROTAXIAS A.E. vs Il-Kummissjoni Ewropea
   (Kawża T-435/10)
   ()
   2010/C 346/87
   Lingwa tal-kawża: il-Grieg
   
      Partijiet
   
   
      Rikorrenti: IEM ERGA — EREVNES MELETES PERIVALLONTOS & CHOROTAXIAS A.E. (Ateni, il-Greċja) (rappreżentant: N. Sofokleous, avukat)
   
      Konvenuta: Il-Kummissjoni Ewropea
   
      Talbiet tar-rikorrenti
   
   Ir-rikorrenti titlob lill-Qorti Ġenerali jogħġobha:
   
               —
            
            
               tannulla l-att preparatorju, tas-7 ta’ Mejju 2010, tad-Direttorat Ġenerali “Riċerka” tal-Kummissjoni Ewropea li jinnotifika lir-rikorrenti bid-deċiżjoni li tiġi adottata ordni għal ħlas fir-rigward tagħha;
            
         
               —
            
            
               tannulla l-ordni għal ħlas Nru 3241004968 (nota ta’ debitu) tal-Kummissjoni Ewropea;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Fir-rikors inkwistjoni, ir-rikorrenti titlob l-annullament tal-att preparatorju, tas-7 ta’ Mejju 2010, tad-Direttorat Ġenerali “Riċerka” tal-Kummissjoni Ewropea li jinnotifika lir-rikorrenti bid-deċiżjoni li tiġi adottata ordni għal ħlas fir-rigward tagħha kif ukoll l-annullament tal-ordni għal ħlas (nota ta’ debitu) Nru 3241004968 tal-14 ta’ Lulju 2010, adottata fuq il-bażi tal-kuntratt FAIR-CT98-9544.
   Insostenn tal-argumenti tagħha, ir-rikorrenti tressaq il-motivi segwenti:
   
               —
            
            
               nuqqas ta’ bażi legali u inkompetenza, sa fejn l-atti kkontestati, adottati fil-kuntest tal-kuntratt FAIR-CT98-9544, huma atti amministrattivi adottati mingħajr bażi legali u mingħajr kompetenza għaliex dan il-kuntratt, skont l-Artikolu 10 tiegħu, huwa rregolat esklużivament mid-dritt Elleniku, ma jagħtix lill-Kummissjoni d-dritt li tiddetermina unilateralment u tirkupra b’mod awtonomu is-somom li jirriżultaw minnu;
            
         
               —
            
            
               nuqqas ta’ motivazzjoni legali, nuqqas ta’ provi u ċaħda tal-argumenti tal-Kummissssion sa fejn, hekk kif muri fis-sentenza mogħtija mill-Qorti Ġenerali fil-Kawża T-7/05 u mill-fatturi maħruġa mir-rikorrenti għas-servizzi pprovduti, l-ammonti li hija rċeviet mill-kumpannija “Parthénon A.E.”, għal dawk il-fatturi, kienu jirrapreżentaw parti mir-remunerazzjoni tagħha għall-provvista tas-servizzi li kienu deskritti fihom u mhux ħlas bil-quddiem fuq sussidju li l-kumpannija “Parthénon A.E.” kienet irċeviet min-naħa tal-Kummissjoni fil-kapaċità tagħha ta’ rappreżentant tar-rikorrenti;
            
         
               —
            
            
               kontradizzjoni fil-motivazzjoni tal-atti kkontestati;
            
         
               —
            
            
               nuqqas ta’ motivazzjoni legali u nuqqas ta’ provi, sa fejn l-argumenti tal-Kummissjoni, li permezz tagħhom hija ġġustifikat l-atti kkontestati, ma humiex stabbiliti la permezz tal-motivi tas-sentenza mogħtija mill-Qorti Ġenerali fil-Kawża T-7/05, Il-Kummissjoni vs Parthénon A.E., u lanqas permezz tal-fatturi u l-provi l-oħra li ġew ippreżentati.